钦定古今图书集成/明伦汇编/闺媛典/第283卷 > 皇清十六 > 曹懋勤妻陈氏
## 钦定古今图书集成/明伦汇编/闺媛典/第283卷 > 皇清十六 > 曹懋勤妻陈氏

按《宜兴县志》：“陈氏，少保于廷中女。年十六，适秀才曹懋勤，工部尚书三旸之曾孙，云南布政司勋之孙，太常主簿福孙之次子也。负才落拓，不遇早世，氏年二十五，当夫病，常吁天请代，刲股进食。既寡，足不逾户，事舅姑极孝谨，抚嗣子亮武，教之成名，著《南畊集》行世。苦节四十馀年，年六十七。”